Krugersdorp-veearts doodgeskiet | Maroela Media
Boodskappe van medelye het vir dr. Corli van der Walt (43) ingestroom (Foto: Brormhof Veterinary Clinic, Facebook)
Boodskappe van medelye stroom in ná die dood van dr. Corli van der Walt (43), 'n veearts van Krugersdorp, nadat haar liggaam Saterdagoggend met verskeie skietwonde in haar motor in Krugersdorp aangetref is.
Van der Walt was op pad werk toe, toe sy vermoor is. Sy het die afgelope vier jaar by die Bromhof-dierekliniek in Randburg gewerk.
Kapt. Mavela Masondo, polisiewoordvoerder, het aan Maroela Media bevestig dat Van der Walt se motor omstreeks 08:00 op die hoek van Bell-rylaan en Nordenstraat in Krugersdorp gevind is.
"Sy het verskeie skietwonde in haar bolyf gehad," sê Masondo.
Van der Walt het die afgelope vier jaar by die Bromhof-dierekliniek in Randburg gewerk (Foto: Bromhof Veterinary Clinic, Facebook)
Die polisie ondersoek 'n saak van moord en die motief vir die aanval is in hierdie stadium nog onbekend.
Die dierekliniek het op sy Facebook-blad gesê Van der Walt was 'n groot aanwins vir die kliniek en hulle gaan haar baie mis. Haar kollegas beskryf haar as 'n briljante mentor en goeie vriend.
"Dr. Corli [van der Walt] sou altyd die ekstra myl stap. Sy het 'n passie vir haar werk gehad en het omgegee vir haar pasiënte. Sy het ook altyd 'n glimlag op haar gesig gehad en geen taak was vir haar te moeilik om aan te pak nie," lui die boodskap.
Die polisie versoek enigiemand met meer inligting wat met die ondersoek kan help om die Stop Misdaadnommer by 08600 10111 te skakel.
Saak teen oudburgemeester later aangehoor
Mmm, daar's 'n slang in die gras.
Hoe kan ons hierdie ANC regering kry om te #Voertsak? Nog 'n Suid Afrikaner vermoor, nog 'n vrou vermoor! Jy wil skree, ietsie slaan of jou geweer vat en 'n paar skote gaan afvuur by die skietbaan. Maar wag,,,,,jy het nie 'n geweer, en kan nie meer aansoek doen vir een want dan word jy nommer 250001!
SO siek en sat om elke dag te lees dat nog 'n onskuldige persoon vermoor is en vir WAT? Maak nie sin dat meeste van die moorde gepleeg word SOMMER NET nie. Iewers is daar iets verdags aan die gang.